# Avalikud söögi- ja joogikohad Nõukogude ajal

Küsimusleht nr 249

ERMi kogudest leiab küllalt palju materjali eri aegade koduste toitude ja söömiskommete kohta, kuid hoopis napimalt on söögikohtade kirjeldusi. Küsimustikuga kogume materjali toidu- ja joogikultuurist väljaspool kodu ja pereringi. Võite kirjutada nii enda kui oma pereliikmete või tuttavate kogemustest ja mälestustest, vastata kõigile küsimustele või valida need teemad, mille kohta on teil rohkem mälestusi. Meid huvitab eeskätt Nõukogude periood (1940 – 1990. aastate algus), kuid võite soovi korral tuua võrdlusi varasema või hilisema ajaga.

Tähelepanu all on:

linnade ja alevite avalikud sööklad, restoranid, kohvikud, piimasaalid jm,

söömine maa-asulates, kolhooside ja sovhooside sööklates,

asutuste ja ettevõtete sööklad, kohvikud ja puhvetid, sh kinnised toitlustusasutused,

toitlustamine lasteaedades, üldharidus- ja kutsekoolides, kõrgkoolides,

toitlustamine ja toiduvalmistamine õpilas- ja üliõpilasmalevas,

toitlustamine puhkekodudes ja sanatooriumides,

toitlustamine haiglates, vanadekodudes, hooldekodudes,

toitlustamine avalikus transpordis (raudteel, lennukis, laeval).

Meid huvitab toitude ja jookide valik, maitse ja kvaliteet, hinnad, serveerimine, sh toidunõud ja -riistad, söögikombed, teenindus ja teenindajad, klientuur ja külastajate välimus, sissepääs ja järjekorrad, õhkkond, muusika ja meelelahutus.

Kui sageli ja milliseid toitlustuskohti olete erinevatel eluperioodidel külastanud?

Milliseid muutusi olete pannud tähele avalikus toitlustuses läbi aegade?

Kas olete hakanud mingeid toitlustuskohtades pakutud toite ka ise kodus valmistama?

Kui olete töötanud mõnes toitlustuskohas, siis pakuvad meile huvi ka teie kogemused (väljaõpe, töö korraldus, kontrollid, kaebused jne).

Võite jagada ka mälestusi toitlustamisest avalikel üritustel nagu laadad ja laulupeod, laagrid ja kokkutulekutel vms.

Oleme väga huvitatud toitlustuskohtade või ürituste menüüdest ja söögikaartidest, toidutalongidest, samuti toitlustusasutuste fotodest.

Lisainfo:

Anu Kannike, vanemteadur

anu.kannike@erm.ee, 5809 0352

Anu Järs, assistent

anu.jars@erm.ee, 736 3008

Tiina Tael, peaarhivaar

tiina.tael@erm.ee, 736 3062

Vastaja andmed:

Nimi (võite jääda ka anonüümseks, aga märkige sel juhul oma sugu)

Sünniaeg ja -koht

Haridus, eriala

Elukoht

E-post või telefon